laion/Wikipedia-Exotic huggingface dataset:
גדולה מהחיים (סדרת טלוויזיה צרפתית)

גדולה מהחיים (באנגלית: The Small Giant; בצרפתית: La Petite Géante) היא סדרת טלוויזיה מונפשת צרפתית-סינית משנת 2008 אשר שודרה במקור בערוץ France 5. הסדרה נוצרה על ידי Alphanim (כיום נקראת Gaumont Animation) יחד עם Jiang Toon Animation, והופצה על ידי Cookie Jar Entertainment (כיום נקראת DHX Media). אורכו של כל אחד מ-52 פרקי הסדרה הוא כ-13 דקות. העונה הראשונה תורגמה לאנגלית על מנת שתופץ בארצות הברית. בספטמבר 2010 הסדרה שודרה בערוץ Gulli הצרפתי. בישראל, הסדרה שודרה בערוץ הילדים ובערוץ לוגי. אמילי - ילדה בת 10 שגדלה לגובה של 3 מטרים. אלמר באוקאן - ילד בן 11 שמשפחתו מארחת את אמילי. במהלך שהותה היא הופכת להיות אחותו הקטנה המאומצת. פרד - ילד בן 10, נוטה להיות עצבני. בטי - נערה שאמילי עוזרת לה לבנות בקתה. ג'ונאס - ילד בו אמילי מתאהבת. קינובי - תרמיל גב של אמילי בצורת דוב פנדה שמתעורר לחיים. קאלאס קרדמוהן - ילדה בת 11 שמקנאת בגודלה של אמילי ומתחרה איתה על תשומת לבו של ג'ונאס. ז'ורז' פאו-ג'ו - חבר של קאלאס ופיונה. פיונה סוראיו - חברתה של קאלאס המעריצה אותה. שמות הפרקים בצרפתית: Le collier d'Amalia La fugue de Betty Le Nid d'Aigle Émilie la sorcière La pêche aux crabes Le protégé d'Émilie Kinoubi vide son sac L'inondation La fête du renouveau La mare aux esprits La chasse aux papillons' La guerre des cabanes Mauvaises nuits La majorette Le secret d'Émilie Les trafiquants Le filet de Mendelssohn Georges dans les nuages La grande douche Toile d'araignée La nuit des oisiflores Du gros poisson La règle du jeu Kakis en folie Bain de boue La relève Tête de buffle Une géante dans la nuit Les gardes du corps Un nouveau parfum Le journal d'Émilie La panne d'eau Émilie fait son miel La nuit des étoiles filantes La fête d'Émilie Le serpent à trois yeux La poule perd la boule Le labyrinthe des kakis Georges passe à l'Est Le rapt de Kinoubi Votez pour moi Le concours de cerfs-volant Fred fait scission Panier de crabes L'arbre aux enfants Le secret du Shaman Mini Kinoubi La lampe magique La marchande Quand les jumelles s'en mêlent Le kaki de la justice Callas a disparu סטיבן בנט פליסיטי דאנקן קנדידה גובינס לסלי הרקורט סטיוארט מיליגן דייב קיטשן ג'ו לי ג'ולייט פראג ג'ון ורנון "גדולה מהחיים", במסד הנתונים הקולנועיים IMDb (באנגלית) גדולה מהחיים, במיזם "אישים" לתיעוד היצירה הישראלית
רבנלה

רבנלה הוא סוג מסדרת הזנגבילאים הכולל מין אחד הנקרא "רבננלה מדגסקרית". לרבנלה גזע הדומה לגזע עץ התמר המצוי ממנו יוצאים עלים בצורת משוטים המחוברים לגזע בפטוטרות ארוכות. הפטוטרות אוגרות בתוכן מי גשמים הנשמר לאורך זמן, גם בימות היובש. העלים מסודרים על הגזע במישור אחד בצורת מניפה. לרבנלה פרחים לבנים הדומים לפרחי ציפור גן עדן, המשתייכת גם היא לסדרת הזנגבילאים, ולפרחים חפה ירוקה. לאחר האבקה, הפרחים מוציאים זרעים כחולים, בצבע ייחודי לזרעים. עם הזדקנות העץ, מאבד הרבנלה את העלים הנמוכות שלו, שהן גם הישנות ביותר, ומתחתן נגלה גזע אפור. מספר הכרומוזמים שלו הוא 2n = 22. השם רבנלה פירושו במלגשית "עלי יער". במאה ה-19 נודע הרבנלה כ"אילן מכניס ארח", בגלל המים בפטוטרות שלו שנחשבו אז זכים לשתייה. מוצאו של הרבנלה במדגסקר. בטבע, אחד המאבקים שלו הוא למור צווארון. במאה ה-19 כבר ניטע העץ בארצות חמות רבות בעלות אקלים דומה לאי מדגסקר. עליו העבים שימשו לכיסוי גגות וחלקים אחרים של העץ שימשו גם הם לבנייה ולאריזה. מהזרעים יצרו קמח לדייסה. לרבנלה המדגסקרית ארבעה זנים. הזן הגדול ביותר הוא ה"במבו" (Bemavo) המגיע מהרי מזרח מדגסקר. גובהו מגיע עד לכ-30 מטר, ועובי גזעו כ-60 סנטימטר. מניפת העלים שלו כוללת בין 20–35 עלים שאורכם כ-11 מטר. מדיה וקבצים בנושא רבנלה בוויקישיתוף רבנלה, באתר ITIS (באנגלית) רבנלה, באתר NCBI (באנגלית) רבנלה, באתר האנציקלופדיה של החיים (באנגלית) רבנלה, באתר Tropicos (באנגלית) רבנלה, באתר GBIF (באנגלית) רבנלה, באתר The Plant List (באנגלית) רבנלה, באתר IPNI (באנגלית) רבנלה, באתר אנציקלופדיה בריטניקה (באנגלית) רבנלה באתר הרשימה האדומה של IUCN אילן מכניס ארח, הצפירה, 28 ביוני 1886
נתן קירש

נתן (נייטי) קירש (באנגלית: Nathan Kirsh; נולד ב-6 בינואר 1932) הוא איש עסקים, מיליארדר ופילנתרופ דרום אפריקאי יהודי. במרץ 2019 העריך המגזין פורבס את הונו בכ-4.9 מיליארד דולר אמריקני. קירש נולד בדרום אפריקה וגדל בפוטשפון (אנ'), בשנת 1952 סיים תואר ראשון במסחר באוניברסיטת ויטווטרסראנד. לאחר לימודיו החל לנהל את העסק המשפחתי, מפעל לזיקוק לתת לתעשיית הבירה, אותו ירש מאביו שנפטר כשהיה בן 16. בהמשך נכנס לעסקי הסחר בסחורות חקלאיות ואחר כך לבנקאות במדינת אסוואטיני (אז סווזילנד). בשנת 1971 מכר מחצית מעסקיו לממשלה המקומית והחל להשקיע בעסקים גם בממלכה המאוחדת ובישראל, בין השאר רכש מניות בחברה לישראל וחברת פרוטרום. בשנת 1981 היה שותף ברכישת השליטה בחברת רסקו. בשנת 1984 רכש 75% ממניות חברת מגל מערכות ביטחון מהתעשייה האווירית לישראל, באמצעות חברת ההחזקות "מירה-מאג", שבבעלותו בשותפות עם איש העסקים יעקב אבן עזרא. ביוני 1988 היה שותף בקבוצה שזכתה במכרז להקמת מרינה הרצליה. בשנת 1989 רכש את יבואנית המזון חברת ויליגר דליקטס ממשפחת ויליגר מייסדי החברה. בין השאר החזיק גם במניות רשת הולמס פלייס העולמית ובישראל. קירש נשוי לפרנסס הר, ולהם שלושה ילדים, בן אחד, פיליפ קירש ושתי בנות. הם מתגוררים באזולוויני שבאסוואטיני, והוא בעל אזרחות של ארצות הברית, דרום אפריקה ואסוואטיני. בשנת 2008 הקים, יחד עם שותפו לעסקים בישראל יעקב אבן-עזרא, את "קרן נתן", במטרה לסייע בהקמה וצמיחה של עסקים קטנים במדינת ישראל, מתוך אמונה שעסקים אלה תורמים רבות לצמיחתה של כלכלת המדינה. אתר "קרן נתן" "Forbes profile: Nathan Kirsh". Forbes. נבדק ב-30 במרץ 2019. {{cite web}}: (עזרה) דוד ליפקין, חריקות בממלכת המיליארדר, מעריב, 10 בספטמבר 1985 עידו אלון, גם לאחר המימושים: האחזקות של נתן קירש במגל עדיין שוות 120 מיליון שקל; של אבן עזרא מסתכמות ב-40 מיליון שקל, באתר הארץ, 1 ביולי 2004 גתית פנקס, ‏"הגיע הזמן שאפנה את הבמה במגל לדור הבא", באתר גלובס, 4 ביולי 2006 אורי גינוסר, קבוצת נייטי קירש זכתה במיכרז המרינה בהרצליה, מעריב, 1 ביוני 1988 אריק מירובסקי, מכירת "האי" במרינה: ורטהיים וקירש לא יחויבו בדמי תיווך, באתר הארץ, 27 במרץ 2011 אפרת פרץ, ‏איך הגיעו האחים ויליגר להון של 450 מיליון שקל?, באתר גלובס, 6 במרץ 2014 רון שטיין, ‏ניתוח "גלובס" להנפקת הולמס פלייס: המספרים לא מסתדרים, באתר גלובס, 8 בנובמבר 2017 ספיר פרץ, ‏דרושים יזמים עניים, באתר גלובס, 27 בינואר 2008
קוניפ"א

הקונפדרציה של התאחדויות כדורגל עצמאיות (באנגלית: The Confederation of Independent Football Associations, בראשי תיבות: CONIFA) היא פדרציית ספורט בינלאומית המנהלת את ענף הכדורגל לגברים ולנשים לכל הנבחרות אשר אינן משויכות לפדרציה הבינלאומית לכדורגל פיפ"א. כיום אחראי הארגון על שתי תחרויות בינלאומיות: אליפות העולם של קוניפ"א (CONIFA World Football Cup) ואליפות אירופה של קוניפ"א (CONIFA European Football Cup). משרדי הקונפדרציה נמצאים בלולאו, נורבוטן, שוודיה, והנשיא הנוכחי הוא פר-אנדרס בלינד השוודי. בארגון חברות כ-38 נבחרות, נכון לשנת 2023. הארגון מגדיר את הנבחרות כ"חברות" ("Members") או "ישויות" ("Entities"), יותר מאשר ההגדרה של "מדינות" ("countries"/"states"). על החברות בארגון לעמוד בתנאי הבסיסי, שהוא שהן אינן חברות בפיפ"א או על שלל הפדרציות שבה (CONCACAF,CONMEBOL, UEFA, OFC, AFC, ו-CAF) ובנוסף עונות על תנאי אחד לפחות מהקריטריונים הבאים: הישות מיוצגת בוועד האולימפי הבינלאומי הישות מיוצגת בהתאחדות של ענפי הספורט שאינם אולימפיים (אנ') הישות מיוצגת בתקן הבינלאומי ISO 3166-1 הישות מתפקדת כעצמאית דה פקטו ועומדת בקריטריונים הבאים: 1.לישות יש טריטוריה מוגדרת 2.לישות יש אוכלוסייה קבועה 3.לישות יש ממשלה אוטונומית 4.לישות יש הכרה דיפלומטית של לפחות אחת מהחברות האו"ם. הישות נמצאת ברשימת האו"ם של המקומות אשר עברו תהליך דה-קולוניזציה (אנ') הישות מתפקדת כשטח אוטונומי כחלק מטריטוריה תלויה (אנ') הישות מיוצגת במילון של "מועדון המאה למטיילים" (לאלו שטיילו בלמעלה ממאה מדינות) (אנ') הישות מיוצגת בארגון המדינות והעמים הבלתי-מיוצגים (אנ'), או\ובארגון "האיחוד הפדרלי של עמי אירופה" (אנ') הישות מייצגת קבוצת קבוצת מיעוט אתני ו\או דתי, אשר מיוצגת ב"מילון של קבוצות המיעוטים והילידים", שיוצא לאור על ידי ארגון "קבוצת זכויות המיעוטים" (אנ') הישות מייצגת עם ילידי, אשר מיוצגת ב"מילון של קבוצות המיעוטים והילידים", שיוצא לאור על ידי ארגון "קבוצת זכויות המיעוטים" (אנ') הישות משתמשת בשפה מיעוט אחת או יותר, אשר נמצאת ברשימת "ISO 639-2" של ארגון התקינה הבינלאומי (אנ') נכון לדצמבר 2023 לפני הקמתה של קוניפ"א, תחרויות בין ישויות התקיימו במסגרת גביע העולם של VIVA, שהתקיים בין השנים 2006-2012 ונערך בכל שנה או שנתיים. לאחר הקמת CONIFA, ישנן שתי תחרויות המתקיימות בכל שנה לחלופין: אליפות העולם של קוניפ"א (CONIFA World Football Cup) ואליפות אירופה של קוניפ"א (CONIFA European Football Cup). בטבלה זו מוצגות המדינות המארחות של כל טורניר, תוצאות משחקי הגמר והמשחקים על המקום השלישי: מדיה וקבצים בנושא קוניפ"א בוויקישיתוף אתר האינטרנט הרשמי של קוניפ"א (באנגלית) קוניפ"א, ברשת החברתית פייסבוק קוניפ"א, ברשת החברתית אקס (טוויטר) קוניפ"א, ברשת החברתית אינסטגרם קוניפ"א, ברשת החברתית LinkedIn VICE, CONIFA: The Other World Cup, youtube, ‏9 ביולי 2018
שאנדור הטווני-דויטש

שאנדור הטווני-דויטש, ברון (בהונגרית: Hatvany-Deutsch Sándor, báró, ארד, 17 בנובמבר 1852 – נדישורני, 18 בפברואר 1913) היה, תעשיין, כלכלן הונגרי-יהודי, מייסד וסגן נשיא האיגוד הלאומי ההונגרי של התעשיינים (GYOSZ). בנו, לאיוש הטווני, היה סופר, ממייסדי כתב העת הספרותי החשוב ניוגט. משפחת הטוואני-דויטש הייתה אחת מעשרים ושש משפחות ברונים יהודים-הונגרים והשנייה מבין המשפחות היהודיות העשירות בהונגריה. לאחר סיום לימודיו שאנדור דויטש הפך לשותף בחברת "דויטש הראשון ובנו" שנוסדה על ידי סבו, אך הוא פיתח אותה לחברה תעשייתית ומסחרית מובילה. הוא הקים גם חברות תעשייתיות וכלכליות נוספות. מבין אלה, מפעל הסוכר והזיקוק נדישוראני היה המשמעותי ביותר בכלכלת הונגריה, כיוון שהפך במהרה לגורם משמעותי גם בשוק העולמי. מאוחר יותר הוא איחד לתוך החברה הזו את החברות אדולף קוהנר ובניו וכן את חברת הנריק בריל ובניו. כך למעשה הניח את היסודות לבית החרושת העצום לסוכר בעיר הטוון יחד עם בן דודו יוז'ף הטווני. עם בן דוד אחר, בלה הטווני, הניח את יסודות מפעלי הסוכר בשַארְוַואר, באוֹרוֹסְקָה ובשַרְקַד. תעשיית הסוכר בהונגריה החלה את שגשוגה ואת המוניטין שלה בשוקי העולם עקב הפיתוח של שאנדור הטווני ובני דודיו. לזכותם ייאמר כי, עם תמיכה פיננסית ממשלתית הפכו את הסוכר האוסטרי ללא תחרותי בשוק ההונגרי והוציאו אותו מהשוק המקומי ההונגרי. מבחינה ניהולית היה לאחוזות של המשפחה תפקיד חיוני בשגשוש מפעליו. מבחינת השטח הכולל של אחוזותיו, שאנדור הטווני-דויטש עמד במקום ה -75 בקרב בעלי הקרקעות האריסטוקרטיות הוותיקות והעתיקות בהונגריה, אך אחוזותיו היו הגדולות ביותר מבין בעלי הקרקעות הלא אריסטוקרטיות או בין האצולה החדשה. שטחי הקרקע הנרחבים שלו היוו את הבסיס להקמת מפעליו שהיו קשורים לחקלאות. מפעלים כאלה שהוקמו על ידו היו, בין היתר, מפעל לייצור מספוא, חברת החקלאות והמסחר בע"מ, משתלת צמחים והשבחתם בעיר הטוון ומפעל שימורי עגבניות הטוון, שזכה להצלחה אדירה בין שתי מלחמות העולם, ופועל עד היום. התוצאה של פעילותו הייתה גם הקמת מבשלת בירה בודפשט, פיתוח מפעל טאנינים בנסיץ (טאנין הוא חומר הנמצא בין השאר בקליפות ענבים ובחרצניהם). משנת 1894 הפך לנשיא האיגוד הלאומי של יצרני הסוכר ההונגריים. בשנת 1902 הקים הברון פרנץ קורין את האיגוד הלאומי של התעשיינים ההונגריים (GYOSZ), שהטווני הפך בו סגן הנשיא הראשון שלו. להטווני היה חלק גדול גם בהקמת תיאטרון הקומדיה של בודפשט. כמו כן, עסק בפעילויות צדקה רבות, כולל הרחבת מחלקת הנשים בבית החולים היהודי בבודפשט והרחבת בית היתומים היהודי בעיר ארד שאותו הקים סבו, וכן הקמת בית לעיוורים. בנוסף למאמרי הכלכלה שלו, שפורסמו בעיקר בעיתון "פסטר לויד", המחקר הכלכלי העיקרי שלו, "תעשיית הסוכר", פורסם בכתב העת "סקירת בודפשט". בשל פעילותו והישגיו, כיבד אותו פרנץ יוזף הראשון, קיסר אוסטריה שהיה גם המלך יוז'ף הראשון של הונגריה, בחברות בבית הנבחרים ההונגרי (1903) ובתואר אצולה וכן בתואר ברון (23 באוקטובר 1908). לקסיקון יהודי הונגרי. שאנדור הטווני-דויטש Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. Online elérés לקסיקון הונגרי לקורות חיים Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967 הקמת איגוד התעשינים ההונגרי Múlt-kor történelmi portál - Ezen a napon - Létrejön a GYOSZ מוזיאון על משפחת הטווני Hatvany Lajos Múzeum מדיה וקבצים בנושא שאנדור הטווני-דויטש בוויקישיתוף Itt tevékenykedett Legány Ödön a hatvani búzafajta nemesítője K 19 - Király Személye Körüli Minisztérium Levéltára - Királyi könyvek - 71. kötet - 886. oldal
כפית

כפית היא כלי אכילה פופולרי, המבוסס על הכף, אך קטן ממנה בגודלו. כמו הכף, הכפית ישרה מצד אחד וקעורה מצדה השני. ההבדל העיקרי בין הכפית והכף הוא ברוחב החלק הקעור. כפית ממוצעת מחזיקה כשליש מהנוזל אותו מחזיקה כף. הבדל נוסף בין הכפית והכף הוא באורך הידית של הכפית שקצר משל הכף. שמה של הכפית - בא בשל היותה כף קטנה. השימוש העיקרי של הכפית הוא בהכנת משקאות -- הוספת חומרים כגון סוכר או קפה לכוס ועזרה בערבובם עם בסיס נוזלי כגון מים או חלב. הכפית גם משמשת ילדים קטנים לאכילה, באכילת קינוחים קטנים יחסית ובטעימה של מאכלים לפני הגשתם. כפיות משמשות לעיתים גם בתור יחידות מידה (בין אם מדובר במתכון או תרופה), כאשר כל כפית, מייצגת כ-5 מיליליטר של נוזל. בשפה יום-יומית, משמש המונח "תנוחת כפיות" בהשאלה למצב בו שוכבים שני אנשים זה לצד זה באופן בו חלק גופו הקדמי של אחד מהם צמוד לחלק גופו האחורי של האחר, בצורה המזכירה שתי כפיות צמודות. תנוחה זו מקובלת בין בני זוג לצורך לינה משותפת, חיבוק והתגפפות או קיום יחסי מין. "מצב כפית" הוא ביטוי בסלנג עברי המתאר מצב קיצוני של עייפות או של קלות דעת, שבו אדם פורץ בצחוק למשמע דברים שאינם בהכרח מצחיקים, לעיתים בעקבות מילה אקראית, כגון "כפית".
יחסי אבחזיה–טורקיה

היחסים הדיפלומטיים בין רפובליקת אבחזיה לבין הרפובליקה הטורקית לא מתקיימים באופן רשמי. טורקיה לא הכירה בעצמאותה של אבחזיה ורואה בשטחה את חלקה דה יורה של גאורגיה. עם זאת, על פי כמה מקורות, ממשלות שתי המדינות מנהלות קשרים בלתי פורמליים. ב-22 בספטמבר 1996 הודיעה טורקיה כי אזרחי אבחזיה לא יוכלו עוד לבקר בטורקיה עם דרכונים של אזרחי ברית המועצות. במקום זאת, יש להשיג דרכונים גאורגיים או רוסיים. ביולי 2009 הצהיר סרגיי שמבה, שר החוץ של אבחזיה, כי ממשלת אבחזיה מקיימת קשרים בלתי פורמליים עם ממשלת טורקיה. היה משא ומתן על חידוש התקשורת האווירית והימית בין שתי המדינות. בגלל אי הנכונות של טורקיה לקלקל את היחסים עם גאורגיה, שותפה המסחרי האסטרטגי והחשוב שלה בקווקז, טורקיה תומכת באמברגו הסחר נגד אבחזיה. כמה אוניות טורקיות שהפנו לאזור אבחזיה נעצרו על ידי כוחות הימים הגאורגיים במים הבינלאומיים בקשר עם המצור הימי שהודיעו לה הבדלנים. ביוני 2021 דווח כי משרד החוץ האבחזי מחה על דבריו של רג'פ טאיפ ארדואן במסגרת ביקורו של ראש ממשלת גאורגיה, איראקלי ר'אריבאשווילי בטורקיה כאשר אמר כי צריך ליישב את הסכסוך בין אבחזיה ודרום אוסטיה לבין גאורגיה במסגרת שלמותה הטריטוריאלית של האחרונה. יחסי גאורגיה–טורקיה Turkey squeezed one more time between Georgia and Abkhazia The Jamestown Foundation. Abrhazian access to Turkey curbed. В Абхазии раскритиковали слова Эрдогана о "территориальной целостности" Грузии, ria.ru, ‏3 ביוני 2021 (ברוסית)
לורי קנדי

אירווין רוברט לורי קנדי (באנגלית: Irvine Robert Laurie Kennedy ‏ 5 ביולי 1896 – 26 באפריל 1985) היה צ'לן אוסטרלי ידוע-שם. אירווין רוברט לורי קנדי (הוא בחר להשתמש בשם לורי בלבד) נולד ברנדוויק, ניו סאות' ויילס, פרבר של סידני, לאב אנגלי ולאם אוסטרלית. הוא למד אצל הרברט ואלן בקולג' המלכותי למוזיקה בלונדון, ואצל פאול ברומר בווינה. הזמרת האוסטרלית דיים נלי מלבה הבחינה בכישרונו ועודדה אותו להמשיך בלימודיו בארצות הברית. קנדי טבע את חותמו בארצות הברית בשנות ה-20' של המאה ה-20, כשהתמנה לצ'לן הראשי בתזמורת הפילהרמונית של ניו-ירק בהזמנתו האישית של ארטורו טוסקניני. הוא ניגן מוזיקה קאמרית עם נגנים כדוגמת ארתור רובינשטיין ויאשה חפץ. בבריטניה ניגן ברביעיית פסנתר נודעת, "נגני המוזיקה הקאמרית", עם אלברט סאמונס, ליונל טרטיס וויליאם דייוויד מרדוק. כמו כן הופיע במשך שנים אחדות עם זמר הטנור ג'ון מק'קורמק, הן בהופעות חיות והן בהקלטות. הוא התמנה לצ'לן ראשי בתזמורת הסימפונית של ה-BBC עם מנצחה אדריאן בולט עם הקמתה בשנת 1929 והמשיך שם עד 1935. קנדי כיהן גם כפרופסור בקולג' המלכותי למוזיקה. אשתו, דורותי קנדי הייתה פסנתרנית, שליוותה גם היא את ג'ון מק'קורמק ולימדה את ילדיו של אנריקו קארוזו. לורי ודורותי הופיעו יחד בכמה הקלטות. השניים ערכו סיור הופעות מצליח ביותר באוסטרליה, בשנת 1938. אז יצאו שוב לארצות הברית, שם הצטרף לורי להתזמורת הסימפונית של רשות השידור הלאומית של ארטורו טוסקניני. הוא העתיק את מושבו להוליווד ונגינתו נשמעת במספר סרטי קולנוע, בהם פנטסיה, סרטו של וולט דיסני משנת 1940. בשנת 1944 חזרו בני הזוג קנדי לישיבת קבע באוסטרליה. הם קנו בתי מלון בטארי שבניו סאות' ויילס ובסידני, ולורי לימד צ'לו במחנות מוזיקה ובהמשך, ב-1966, בבית הספר למוזיקה בקנברה. הוא פרש מעבודתו שם לאחר שנה בלבד עקב בריאות לקויה. דורותי קנדי מתה בשנת 1972. לורי קנדי מת ב-26 באפריל 1985, בסקרמנטו, קליפורניה, שם התגורר עם בנו הבכור, דייוויד. בנם, ג'ון קנדי, היה גם הוא צ'לן נודע ואביו של הכנר נייג'ל קנדי. דודנית של לורי קנדי הייתה הכנרת דייזי קנדי. לורי קנדי, באתר MusicBrainz (באנגלית) לורי קנדי, באתר Discogs (באנגלית) John White, Lionel Tertis גוגל בוקס, ג'ון וייט, "ליונל טרטיס" bach cantatas: William Murdoch באך קנטאטס, "ויליאם מרדוק Papers of Earnest (sic) Llewellyn מסמכי ארנסט ליולין]
אונגוג'ה

אונגוג'ה (בסוואהילי: Unguja; ביוונית עתיקה: Μενουθιάς) הוא האי המאוכלס ביותר והגדול ביותר שנמצא בארכיפלג זנזיבר שבטנזניה. שמו הלא רשמי של האי הוא האי זנזיבר (באנגלית: Zanzibar Island). אונגוג'ה הוא אי הררי, באורך 83 ק"מ ורוחבו 37 ק"מ. שטחו של האי הוא 1,575 קמ"ר. האי ממוקם בדרום ארכיפלג זנזיבר, באוקיינוס ההודי, כ-59 ק"מ דרומית מהאי השני בגודלו של הארכיפלג, פמבה. אונגוג'ה וטנזניה היבשתית מופרדים על ידי ערוץ זנזיבר (אנ'). אוג'וג'ה מוקפת במספר איים קטנים יותר, ורק שניים מהם, טומבאטו (אנ') ואוזי (אנ'), מאוכלסים. הטמפרטורה הממוצעת היא 24 מעלות צלזיוס. החודש הכי חם הוא ינואר (26 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 2,767 מילימטרים בשנה. חודש ספטמבר הוא החודש שיש בו הכי הרבה גשם (319 מ"מ גשם), וחודש פברואר הוא החודש שיש בו הכי פחות גשם (91 מ"מ גשם). ענף התיירות באונגוג'ה הוא המפותח ביותר בארכיפלג זנזיבר, אשר מהווה חלק ניכר מכלכלת האי. חקלאות (כולל ייצור תבלינים כמו ציפורן) ודיג מהוות גם הן חלק מכלכלת האי. לאורך כל החוף המזרחי של האי, רוב הכפרים מסתמכים גם על חקלאות אצות (אנ'). ביוני 2018 נתפס נמר במצלמה על האי, אף על פי שנחשב בעבר כי הוא נכחד בזנזיבר במשך 25 השנים האחרונות. Zanzibar Island (Unguja) guide, Colors of Zanzibar (באנגלית) Zanzibar Island —  - Tanzania Tourism, www.tanzaniatourism.go.tz "2 איים גדולים ו-50 קטנטנים". Ynet. נבדק ב-2019-10-19. Zanzibar Island | tanzania | Expert Africa, www.expertafrica.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Li, Joanna (2018-06-07). "Zanzibar Leopard Captured on Camera, Despite Being Declared Extinct". Inside Edition. נבדק ב-2018-08-16. Seaburn, Paul (2018-06-12). "Extinct 'Evil' Zanzibar Leopard Seen Alive in Tanzania". Mysterious Universe. נבדק ב-2019-06-26.
ווייאנאד צ'טי

ווייאנאד צ'טי (באנגלית: Wayanad Chetti) היא שפה דראווידית דרומית המדוברת על ידי אנשי הווייאנאד צ'טי בקרלה שבהודו. השפה דומה ב-52% לקאנדה וב-65% לניב ג'ן קורומבה. לווייאנאד צ'טי אין אף ניבים ידועים. השפה גם מאוד דומה לבאדאגה. Chetti, Wayanad, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
באדאגה (שפה)

באדאגה (באנגלית: Badaga; בבאדאגה: படுக) היא שפה דראווידית דרומית המדוברת בגבעות נילגריס שבטמיל נאדו שבהודו. פירוש המילה "באדאגה" היא "איש צפון" כיוון שהשפה מדוברת על ידי אנשי הבאדאגה שהאמונה הרווחת היא שהם הגיעו מהצפון במאה ה-12. השפה גם מאוד דומה לווייאנאד צ'טי. Thurston, Edgar, 1855-1935. (2001). Castes and tribes of Southern India. Asian Educational Services. ISBN 8120602889. OCLC 49514631.{{cite book}}: תחזוקה - ציטוט: multiple names: authors list (link) "מילים בסיסיות בבאדאגה". UCLA Phonetics Lab. נבדק ב-9 במאי 2013. {{cite web}}: (עזרה) ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
באדאגה

האם התכוונתם ל... באדאגה (קבוצה אתנית) – הקבוצה האתנית הדוברת את שפת הבאדאגה. באדאגה (שפה) – שפה דראווידית. באדאגאנאדו – קבוצה החיה בקרנאטקה שבהודו.
בלארי

בלארי (באנגלית: Bellari) היא שפה דראווידית דרומית המדוברת באזורים קרלה וקרנאטקה, שבהודו, על ידי שבט הבלארה. השפה נמצאת בסיכון והיא ככל הנראה קרובה באופן מסוים לטולו וקוראגה. חלק מקהילת דוברי הבלארי עוסקים במלאכת קליעת סלים בחופי קרנאטקה. Bellari, Ethnologue (באנגלית) "kannadaprabha". Kannada Prabha (Kannada daily). 11 במרץ 2011. נבדק ב-4 בפברואר 2013. {{cite news}}: (עזרה)(הקישור אינו פעיל) Govt. owned website. "Karnatakada Budakattu Bhashegalu". Bangalore: Classical Kannada.org. אורכב מ-המקור ב-2014-01-10. נבדק ב-4 בפברואר 2013. {{cite web}}: (עזרה) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
בטה קורומבה

בטה קורומבה (באנגלית: Betta Kurumba) היא שפה דראווידית דרומית המדוברת על ידי שבטים החיים בהרי הנילגריס, שבהרי גהט המערביים בין טמיל נאדו, קרנאטקה וקרלה שבהודו. כמות דוברי השפה עולה אך מרבית דוברי השפה אינם יודעי קרוא וכתוב. משמעות המילה "בטה" (ಬೆಟ್ಟ) היא "גבעות" בקאנדה. השפה קרובה מאוד לטמילית. Coelho, Gail Maria (2003): A Grammar of Betta Kurumba (PDF). ELAR Open Access Archive https://www.ethnologue.com/18/language/xub/ ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
מאלאסאר

מאלאסאר (באנגלית: Malasar) היא שפה דראווידית דרומית המדוברת בקרלה וטמיל נאדו, שבהודו. רוב דוברי השפה אינם יודעי קרוא וכתוב; רק כ-36% מדוברי השפה הגרים בקרלה יודעים קרוא וכתוב וכ-22% מדוברי השפה הגרים בטמיל נאדו יודעים קרוא וכתוב. השפה קרובה ב-68% - 74% לטמילית, ב-77% - 86% להראבאלאנית, ב-52% - 56% למאלארית וב-68% למאלה מאלאסאר. Malasar, Ethnologue (באנגלית) Mala Malasar, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
אולאטאנית

אולאטאנית (באנגלית: Ullatan) היא שפה דראווידית דרומית המדוברת על ידי שבט האולאדאן בקרלה שבהודו. כיום ייתכן שהשפה נכחדה והפסיקה להיות בשימוש יום יומי. רוב דובריה שנשארו כנראה עברו למלאיאלאם בשל רצון שלא יזהו אותם כאולאדאנים. כמות דוברי השפה היודעים קרוא וכתוב היא בין 72% ל-82%. Ullatan, www.ethnologue.com ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
מאלה מאלאסאר

מאלה מאלאסאר (באנגלית: Mala Malasar) היא שפה דראווידית דרומית המדוברת בקרלה וטמיל נאדו שבהודו. רוב דוברי השפה אינם יודעי קרוא וכתוב; רק כ-17% מדוברי השפה הגרים בקרלה יודעים קרוא וכתוב וכ-15% מדוברי השפה הקרים בטמיל נאדו יודעים קרוא וכתוב. השפה קרובה ב-65% לטמילית, ב-70% להראבאלאנית, ב-67% - 72% למלאיאלאם וב-68% למאלאסאר. Mala Malasar, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
קוריצ'ייה

קוריצ'ייה (באנגלית: Kurichiya) היא שפה דראווידית דרומית המדוברת בקרלה שבהודו. לשפה יש שני ניבים: וואיאנאד, על שם מחוז וואיאנאד שבקרלה בו השפה מדוברת, וקונאם. שני הניבים שונים מאוד אחד מהשני ולעיתים נחשבים כשפות אחרות, הניבים קרובים ב-61% - 66% אחד לשני, בעוד שהניב וואיאנאד קרוב ב-67% - 71% למלאיאלאם. חלק ניכר דוברי השפה אינם יודעי קרוא וכתוב; רק כ-68% מדוברי השפה הגרים בקרלה יודעים קרוא וכתוב. https://www.ethnologue.com/18/language/kfh/ ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
קונדובאדי

קונדובאדי (באנגלית: Kunduvadi) היא שפה דראווידית דרומית המדוברת בקרלה, שבהודו. לשפה אין ניבים. המבנה הדקדוקי של השפה קרוב למלאיאלאם אך דוברי השפה לא יכולים להבין אחד את השני, השפה קרובה למלאיאלאם ב-65% וב-81% לקאלאנדי. מפאת האוכלוסייה המועטה הדוברת את השפה והחוסר במקומות יישוב ייחודיים לדוברי השפה, נראה כי השפה אינה בשימוש יומיומי ודוברי השפה מדברים מלאיאלאם עם הסביבה. Kunduvadi, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
קאלאנדי

קאלאנדי (באנגלית: Kalanadi) היא שפה דראווידית דרומית המדוברת בדרום מערב מחוז וויאנאד בקרלה, שבהודו. לשפה אין ניבים; השפה קרובה ב-75% למלאיאלאם, ב-72% - 75% לניב הוויאנאד של קוריצ'ייה, ב-79% - 83% למולו קורומבה וב-81% לקונדובאדי. מפאת האוכלוסייה המועטה הדוברת את השפה והחוסר במקומות יישוב ייחודיים לדוברי השפה, נראה כי השפה אינה בשימוש יומיומי ודוברי השפה מדברים מלאיאלאם עם הסביבה. הדור הצעיר הדובר את השפה ככל הנראה עובר למלאיאלאם ויודע קרוא וכתוב בשפה. Kalanadi, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
מולו קורומבה

מולו קורומבה (באנגלית: Mullu Kurumba) היא שפה דראווידית דרומית המדוברת על ידי שבטים החיים במזרח מחוז וויאנאד בקרלה, שבהודו. 25,000 מדוברי השפה גרים בוואיאנאד וכ-1,000 בהרי הנילגריס. לשפה אין ניבים; השפה קרובה ב-73% - 77% למלאיאלאם, ב-56% - 65% לטמילית וב-21% - 41% לשפות הקורומבה האחרות: בטה קורומבה, קורומבה אטאפדי וקורומבה קאנדה. חלק ניכר מדוברי השפה אינו יודע קרוא וכתוב ורק כ-60% מדוברי השפה יודעים קרוא וכתוב. Kurumba, Mullu, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.